
O Volapükaflens Valöpo! 


Se fenät cema obik, logob lefredo, das mayul fino 
elükömon kobü viel magik floras e bimas: mutob siön, dido, das 
yelasäsun at binon säsun buik oba, bi stom binon valemo plitik; 
do strals sola no binons tu vamiks. Valöpo lut labon flifädi juitik 
neleigodovik florüpa. 


Nendoto säsun alik dalabon patis lönik. Samo florüp 
Volapüka äbinon vemo vifik, bi äbinon neod gretik ad atos. Ekö 
nets vola fagik ko belödans okik, e te liegikans, u bo täläktans 
äkanons seivön onis. Votaflano pöfikans e netäläktans älabons 
fikulis mödik ad kolkömön onis, u ad spodön ko ons, u defü mon, 
u def nol, u defùü bofiks. 


Pro utans, Volapük äbinon kik magivik, kel äkanon 
maifükön yanis vola lölik. Dub pük at äkanons seivön menis 
netas da vol lölik. Ed ägleipons lanäliko kiki at. Horits nulik 
dido! Ab lif in tim et e lif in tim obsik binon äs lif su planets tel 
distik. In tim et, mens älärnons vilöfo dinis nulik, bi äbinon 
privileg gretik. Anu too dabinons dins votik nedinitik ad dunön. 
Lanäli mödadilo eperobs. Suvo mutobs damütön cilis ad lärnön, 
bi dabinons mäted somödik in tef at ad bekomipön. 


Anu slopans büik edeadons, ed ekö menädi nulik. 
Volapük eprimon dönu, ifi pianiko, ad gaenön flenis bevünetik 
nulik, kels binons fütür obsik. to fikuls timäda nulädik. 


Valikosi Gudikün Oles ed Olikanes 


pori 

PLÄGOLSÖS VOLAPÜKI ! 
(Tuvedots su pad kildegzül) 








Suvo penobs Volapüki no verätiki, no ma noms püka. 
Bo no fümobs dö noms ömik, bo edaoptobs lunüpao kösömi 
negudik, ab kanobs gudükumön ai noli obsik Volapüka. Ekö 
pöti legudik anu ad skilükön obis in tef at. 


Dono okanols reidön setis tel: bal otas binon verätik; set 
votik binon neväretik. Kanol-li tuvön verätiki? Primolsös. 


а. 
b. 


Buükobs stomi solik bü sil gedik. 
Вийкобѕ stom solik pla sil gedik. 


If binoböv ol, visitoböv omis. 
If äbinob oli, övisitob oms. 


Äfredükoms mödo lomiokömön. 
Äfredoms vemo ad lomiokömön 


Äspelof, das obinom us odelo. 
Äspelof, das öbinom us odelo. 


Debet sümom suvo däsperi. 
Debet sümon suvo ko däsper. 


Danöfoms ofes yufi somik. 
Danöfoms ofis demü yuf somik. 


Vilobs ad hestön glöbilis plu ka fol kobo. 
Vilobs hestön ko glöbils plu fol otüpo. 

MAN BALID SU MARD 








Fa 





iel Frani er, 


Hiel Lewis töbo äkanom kredön logis oka. Mard - 
horit nulik. Älelogom dalestümölo sili redik ё länodi nosöfik, kel 
ästäänikon fo om. 


“Binob тап balid su Mard,” ädasuemom. “Stepis at, 
kelis dunob, binons liölastons in jenotem menefa. Fütür 
glorik in leval lübäton obis. Pos steps balid hiela 
Armstrong su тип, ekö bun sököl gianik föfio.” 


Ädunom stepis ad blufön tirädanämi nemödik planeta 
redik. “Dunob stunidotis nog ömikis is,” äspikom ini 
mikrofon lü Kontrolöp. “Futamäks oba in puf Mardik 
odugon menefi jü stelem.” 


Pla vög lebüdana Kontrolöpa, älilom tonodis dudranik 
galükama-vokäda. Älöseidom, ed äklotom oki ad lifädön 
deli naütik nog bali voba namik іп Munastanöp ‘Malzberg, ! 
plödogalädöp failabik, kel äbinon meb biedik drimas 
pedäbreköl menefa ad vikodön levali. Älogom vifiko da 
fenätil, ед älogom tali іп sil blägik lagöli - lutop et, kela 
züäd ipemikon. 


“Klädöm menefa,” ätikom. “E bo i sepül ona.” 
Ва sötom fredön is löpo in munastanöp at vorädiköl kobü 
vetotanäm nesefik mekavik. 


Мага уа piglömon. 


оооооо о 


Drims binons suvo stöf dinas okömöl 

VOLAPK SIS YEL 1960 
TIMÄD NULIK VOLAPÜKA (1) 


Finü yel 1962, gased calöfik Volapüka : “Zänagased pro 
Volapükanef” no plu päbükon. Pos yels plu teldeglul, gased at, kel balido 
pibükon fa Arie de Jong e kevobans dis tiäd “Volapükagased pro 
Nedänapükans” äbinon deadik. No sevoy kuratiko, Volapükaflens 
liomödotik ädabinons da vol tü tim et. Ba kildeg, ba kiltum : tio valikans 
äseilons. Dü degyel at Volapük äslipikon ai dibikumo; äjinos äsif ödunon 
natemi lätikün. 


CIFAL FIEDIK E NÜKÖMÖLAN (2) 


Dü yunüp oba äbinob Sperantapükan zilik. Ästudob jenavi 
püka, ed äkolkömob balidna dubo Volapüki. Ko nited gretik 
ästudob püki fa el de Jong pirevidöl, ed äpenom Cifale, kela ladeti 
seimo ituvob ad seivön omi. Ägespikom sunädo penedi obik tü d. 
degtelid dekula 1975 penätü om. Ekö vödem ota: 





O söl digik ‘Midgley, 


Päsüpädob e vemo päläbükob getön penedi oli dätü d. 
29id novula, e spidob gespikön ole. 


Kiöpo älärnol Volapüki? Löliko in Bukem Britik? Bukis e 
pübotis kinik labol, е kinikis etuvol votöpo? (Vipoböv lisedükön 
alikis, kels ai dabinons). Ol gebol püki rigik ela ‘Schleyer,’ ab ob 
penol те fom püliko perevidöl fa dokan @Arie de Jong.” (lf vipol 
гетӧп bukis gramatis e vödabukis), penolös söle Reinhardt 
Haupenthal [givom obe ladeti oma tü tim et). Om labom stoki 
mödik ledino in dialeg at, e labom bukili nitedik : “Jenotem 
Valemapüka Volapük” fa söl Schmidt, cifal attimik mufa. 





If vilol penön medü Volapük, penolös söle Abelardo Sousa 
[ladet]. Om sevom legudiko fomi rigik e penom ai lemödiko. Ba 
ya egetob penedi de söl Donald Gasper [ladet]. 


Semikna obs kolkömobs іп zif ‘London’ ko flen mufa ‘Ido,’ 

Robert Carnaghan, e mufa ‘Neo' Douglas Blacklock. If vipol pükön 
ko obs, pöt sököl binon tü а. 7id yanula а düpalaf pos degtel dü 
poszedel. Kanol telefonön obi dü vobadüp medü [nums telefonik]. 


Pūkis valemik kinik ol sevol? Ob ya spodob Ко lautans е 
slopans pükas ömik. Ab patiko plidob püki at fasilik, nitedik, 
vönädik ed ідо jönik. Vipoböv dönustabükön mufi gretik Volapüka 
in vol. Kisi ol vipol dunön? 


Begespikolös, begö! suniko obe e penolös suniko ladetes 
ya pemäniotöl. 


Ко glids flenöfik е benovips gudikün pro Kritazäl e Nulayel 
okömöls. 


B. R. Bishop. 


So äprimon kevobi obas gönü Volapük. Ekö Cifal lanälik, 
kel neföro iperon speli love yels. Stanom in kedet nenropik, kel 
päprimon bü yels mödik fa Schleyer it. Id äseivom pösodis votik, 
kels äviloms spodön medü Volapük. 


Balan otas äbinom hiel Abelardo Sousa se Florianopolis 
(Brasilän), ko kel äspodob suvo. Lefat omik äbinom 
pionirVolapüka us. Abinom vemo tälenik. Zuo äbinom musigan, 
kel änoatädom hümi lobü Volapük. 


NEOD BALID DRANIKÜN (3) 


Poso äspodob laiduliko ko Cifal. Do ya ilautom tidodemi 
me Sperantapük, ün degyel 1970 äprimob ad lautön tidodemis 
Volapükik/Linglänapükik, bi in tim et tidodems valemo äbinons pro 
Volapük rigik ela Schleyer. Seko neod gretik ädabinon ad lautön 
tidodemi gudik e brefik pro Volapükaflens Linglänik. Ya ädabinons 
tidodems legudik Deutänapükik e Nedänapükik. Tidodemi balid 
oba tiädü : “Volapük Vifik” pästudon fa mödikans medü püks mäl. 
ld älautob”Naböfaninädi Volapüka”(Lingläna/Fransänapük) gebü 
säkans, kels ävilons te xamön binodi püka se nuläl. Ats äbinons 
tidodems balid, ab latikumo edunob tidodemis tel votikis, kels 
äbinons nitedikums е pötöfikums ad studans zilik. 

МЕОР TELID DRANIKÜN (4) 


Sis yel 1962 gased Volapükik попік ädabinon. Ab muf 
bevünetik neodon gasedi ad balön e nünön Volapükaflenes valöpo 
nulodis tefik Tü fin yela 1979 äsludob ad primön gasedi, keli 
panemon апи “Vög Volapüka.” 


Ab tiäd balid по äbinon “Vög Volapüka,” ab “Репеа 
Komunik Volapükaflenes Valöpo.” Dü yel te bal tiäd gasedila 
äbinon “Pened Komunik.” Tü del semik, balan reidanas epenom 
obe ad sagön: “Tiäd nejönik kion! Мо kanol-li tuvön nemi 
gudikum pro gasedil obas?” 


Seko ün yel 1991 evotükob nemi. Nu äbinon “Flenef 
Bevünetik Volapüka” stimü klub necalöfik pro Volapükaflens, keli 
timü et ifünob. Ab pos yels degkil äsäkob obe: “Binon-li nem 
pötöfik?” Tü tim et, ädunob tidodemi Volapüka. Bal lärnodas 
tidodema at äbinon dö jipul, kel ilärnof Volapüki, ab kel ävilof 
ѕродёп Volapüko Ко ek. Seko epotof penedi lü gased fomälik 
nemü "Vög Volapüka.” “Nem gudik kion!” ätikob, e sis yel 2004 
nem gasedila obas binon "Vög Volapüka.” Dü lif gaseda ye, nem 
ota eceinon kilna. Gased at pubon balna a mul. 


Sekü atos, neods tel gretikün mufa pefölons, sev. tidodem 
pro primölans, äsi gased calöFik ko yegeds alsotik. 


TUMYELAZÄL VOLAPÜKA (5) 


Yubid tumyelik Volapüka äjenon dü yel 1979. Äbinon pöt 
vemo gönik ad propagidön püki. Els BBC (Netatelevid Britänik) ed 
ITV (Büsidatelevid Linglänik) ävilons dunön programis dö Volapük 
e dö jenav ota. 


Cifal ed ob äkompenoms ko ats. Igo anu Капоу nog juitön 
programi in bevüresod valöpo (pläamü Greta-Britän, kö 
peproibon). In tim at Volapük päpropagidon da vol lölik medü 
netagaseds veütik, radion e televid. Tim gretik kion! 


l Cifal id ob ädasevoms fruti veütik yubidas somik. Cifal it 
äjäfädom те jenotsat. Ekö küpedots oma: 

“E nu pötos tikädön 24115 veütik votik tel: motedazäl (tü а. 
1814 ушша) е deadamazäl (tü d. 16id gustula) Datuvana 
Volapüka. No binos tu gölik ad preparön obis in tef at.” 


Cifal ai ägebon zälis somik ad propagidön Volapüki. 
TIMÄD NÜNÖMAS (6) 
Penamacin äbinon flen gretikün obik tefü Volapük. Jü yel 1995 
ägebob oni ad redakön gasedi Volapüka, e ad spodön ko lebonedans ota. 
Ab ün yel 1995, son oba fino esüadükom obi ad gebön nünömi - jenöfo 


ägivom obe nünömi oka, bi ävilob remön nuliki. 


Büo, ninäd pebüköl gaseda äbinon ot, ab yufü nünöm, äkanob 
dunön milagis! Gaseds bü 1995 ed uts pos yel at binons go distiks. 


E lüköm bevüresoda id ämaifükon voli nulik pro Volapük. 
Pötis mödikum at ägebobs ad propagidön püki da vol lölik. 


Fino Kadäm Bevünetik Volapüka jäfidon dönu, buks jönik 
pubons dönu pos nejäfed lunik. 


Volapük lifon dönu! Lifonös Volapük dü yels lemödik fütüro ! 


E E E EEE K 


VOKATAMALS IN VOLAPUK 
Ma reidan bal, vokätamals, fa anikans pekrütöls, binons äs smilils. 


Pük jönik vo binon Volapük, 
Buäd ota binädon me mük. 
E vokätamals mödik 

Kobü ceins vödöfik, 

Ga smililons obes se bük. 


TUVEDOTS VERÄTIK ($0 РАР 34) 
a); a); b); b); b) а; b) 

SAGODS FA HIEL OSCAR WILDE 








Binos verat glumik: eperobs fägi ad givön nemis jö 

Nems binons lediniks. Neföro feitob dö dunots, feitob te dö 
vöds. Коай atos, hetob jenöfimi nekulivik literata. Меп, kel 
kanon nemön eki me nem gidöfik, söton mutön gebön oni. 
Binos din teik, tefü kel menef binon pötöfik. 


Dabinons bätods jekälik, lo kels neodoy nämi - nämi ä kuradi - 
ad yilidön. Ad yülön lifi lölik ta pöt balik - lindifob tefü zeil, va 
binon mekäd u juit - no binon fib. Binon kurad jeikik ä 
jekälik. 


Nutimo binon te nereidovikos, kel jenon. 


CTradutod fa hiel lan Niles) 


(Danob ladöfiküno fleni lan Niles, kel etradutom sagodis mödik 
hiela Oscar Wilde, kels binons fulü sap. Cedü ob, mutoy reidön 
onis ömikna ad tuvön sinifi veratik otas. Danis dönu! o flen Niles, 
demü vob gudik ola. Redakan) 


натат" 


FRIEDRICH ВВӦММІМАМ№ 


Іп yeged ѓа Cifal іп gased ораз prilula, yela 2013, раа 30, tiäd buka fa 
el Brönniman pebüköla äbinon tradut tradutoda Sperantapükik. 


Anu egetob tiädi in Deutänapük rigik, keli Vi-Cifal Hermann Philipps 
vilöfo etradutom, sevabo: 


"Geodet kadatik ma büdüls lonöföl in konkordata-kantons Jveizänik 
ed in fotaläns Yulakompenik, Brönniman, Friedrich, 1888." 


Vi-Cifal Philipps i läükom obes kleilükami sököl: 

Konkordata-kantons: In Jveizän, i baläds bevü kantons panemons 
"konkordat", bi rig balädas at bevü-kantonik ätefon dinäd GLÜGIK ün 
yel 1803. 


Danis Ladöfikün Ole, o flen Philipps! 


